[{"text_idx": "#000000", "text": "Soja \u2013 su\u0308u\u0308a vo\u0303i mitte?\nVeganite ja mitteveganite toitumise vo\u0303rdlus"}, {"text_idx": "#000003", "text": "Ent teades, et ma ei keeraks iial veganlusele selga, ku\u0308sisin oma poiss-so\u0303bralt: \u201eAga kas sa va\u0308hemalt mo\u0303istad, miks ma olen vegan?\u201c. \u201eMuidugi,\u201c u\u0308tles ta, \u201esa armastad loomi.\u201c"}, {"text_idx": "#000005", "text": "Ma kasvasin u\u0308les, olles loomadest u\u0308mbritsetud: kanad, hobused, suur siga, kelle nimi oli Precious [ingl Kullakallis \u2013toim], mitu koera, kassid, rotid, pardid ja isegi oravabeebi, keda mu ema pu\u0308u\u0308dis elule turgutada kohaliku metsloomade taastuskeskuse jaoks. Nii paljude liikide seltsis u\u0308leskasvamine viib to\u0303epoolest va\u0308lja loomaarmastaja iseloomu kujunemiseni. Ma armastan loomi nende kiiksude, nende armsuse ja nende tobedate su\u0308u\u0308dlaslike na\u0308gude pa\u0308rast, kui nad on kehvasti ka\u0308itunud, ning nende du\u0308naamiliste ja mitmeku\u0308lgsete isiksuste to\u0303ttu. Oma lemmikloomade armastamine ja veganiks olemine on va\u0308ga tihedalt seotud kogemused, aga armastus toredate lemmikloomade vastu ei ole po\u0303hiline mu valikus ja\u0308tta oma elust va\u0308lja loomsed tooted."}, {"text_idx": "#000006", "text": "Mo\u0303eldes loomaarmastajatele, kujutlen algkoolitu\u0308drukuid, kelle pinalitel on sa\u0308delevad kiisud. Ma mo\u0303tlen keskkoolio\u0303pilastele, kes teevad armsa kutsikaga rannal selfie\u2019sid. Vo\u0303i eakatele, kes ka\u0308ivad vabatahtlikuks kohalikus loomade varjupaigas. Ko\u0303ik nad armastavad loomi ning mulle on vastukarva, kui vegankogukond u\u0308tleb inimestele, et liha su\u0308u\u0308es ei saa nad pa\u0308riselt oma lemmikuid armastada. Need inimesed armastavad loomi to\u0303eliselt ning usun, et kui me saaksime piiluda nende su\u0308damesse, ei leiaks me sealt midagi vastupidist."}, {"text_idx": "#000007", "text": "Aga loomaarmastajate ja veganite vahel on fundamentaalne erinevus. Ma ei ole vegan mitte sellepa\u0308rast, et armastan loomi. Ma olen vegan, sest ei na\u0308e end loomadest ko\u0303rgemalseisvana. Kuidas saaksin ma olla u\u0308lem olend, kui olen ise loom?"}, {"text_idx": "#000009", "text": "Ma olen vegan, sest, vaadates silma seale, kes on teel tapamajja, tunnen tema valu, nagu tunneksin enese oma. Mitte seeto\u0303ttu, et olen tundlik vo\u0303i naiivne \u2013 nagu paljud arvaksid \u2013, vaid sellepa\u0308rast, et empaatia on u\u0308ks kasulikumaid to\u0308o\u0308riistu, mis mul on. See lubab mul omaks vo\u0303tta teisi vaatenurki, ning igasuguse ekspluateerimise vo\u0303i trago\u0308o\u0308dia puhul peame vaatama maailma la\u0308bi ohvri silmade. Meie loomulik empaatia annab meile selle vo\u0303ime; see laseb meil langetada moraalil po\u0303hinevaid hinnanguid ja otsuseid. Inimkond on alati arenenud parema maailma suunas ta\u0308nu meie empaatiale ning hea ja halva ja\u0308rjest paremale a\u0308ratundmisele."}, {"text_idx": "#000010", "text": "Ma tunnen nende sigade hirmu, valu, kurnatust ja lootusetust. Ma tean, et mitte keegi ei peaks midagi sellist la\u0308bi elama. Ma tean seda nii su\u0308gavalt, et vo\u0303imetus seda peatada tekitab mulle psu\u0308hholoogilist valu. Ta\u0308pselt nii, nagu teame, et on vale korraldada koertevo\u0303itlusi, na\u0308ljutada kassi vo\u0303i lu\u0308u\u0308a abitut olendit, teame ka seda, et on vale ka\u0308ituda julmalt teiste liikide esindajatega."}, {"text_idx": "#000012", "text": "Po\u0303llumajanduslik loomakasvatus po\u0303hineb millelgi, mida Melanie Joy nimetab lehel Beyond Carnism \u201edomineerimise ja allutamise mentaliteediks\u201c. Me na\u0308eme endid u\u0308limuslikena nende olendite suhtes, kellega Maad jagame"}, {"text_idx": "#000013", "text": "Loomade tajumine va\u0308hematena \u201epaneb meid muutma kellegi millekski,\u201c u\u0308tleb Joy, \u201etaandama elu pelgaks tootmisu\u0308hikuks\u201c. Veganlus toob meid tagasi oma inimlikkuse juurde. See eemaldab elusolenditelt latrikoodid, sildid ja numbrid."}, {"text_idx": "#000014", "text": "Veganlus pole ainult u\u0308litundlike vo\u0303i nende jaoks, kes kasvasid u\u0308les, pinalitel sa\u0308delevad kiisud. See on loomulik samm, mille teeme empaatiast la\u0308htuva ka\u0308itumise suunas. Veganlus on moraalsus tegude kaudu. Me lo\u0303petame loomade ekspluateerimise mitte seeto\u0303ttu, et nad on nunnud totukesed, keda kaisutada, vaid kuna erinevasse liiki kuulumisest ei ja\u0308reldu erinevat kohtlemist."}]